Marija Kristīne Čilvere

Marija Kristīne Čilvere (), pazīstama kā Kristīna un ar šifrēto vārdu Aģents Fifi, (dzimusi , mirusi ) bija latviešu izcelsmes Lielbritānijas slepenā aģente Otrajā pasaules karā.

Dzimusi Londonā, angļa un latvietes ģimenē, bet uzauga Rīgā, Latvijā, kopā ar māti. Sākotnēji viņa tika savervēta pēc tam, kad izbēga no nacistiem un palīdzēja britu lidotājam atgriezties Anglijā. Viņa strādāja Īpašo operāciju pārvaldē (SOE), novērtējot un pārbaudot stažieru (slepeno aģentu) izpratni par drošību.

 Īpašo operāciju pārvalde 
1942. gadā Čilvere pievienojās SOE, un viņai tika dots uzdevums novērtēt un pārbaudīt stažieru drošības izpratni, kamēr viņi atradās 96 stundu apmācības misijās Apvienotajā Karalistē. Viņas segvārds bija "Fifi", un viņa lietoja viltus identitāti ar vārdu Kristīna Kolarda. Klīda baumas, ka SOE nodarbināja aģentus, kuri mēģināja savaldzināt vīriešus, lai pārliecinātu viņus atklāt savus noslēpumus; Čilveres ziņojumi liecina, ka dažiem aģentiem praktikantiem vajadzēja tikai glaimus un uzmanību, lai viņi atklātu visu, ko viņi zina, kas apliecināja viņu neatbilstību slepena aģenta misijai nacistu okupētajā Eiropā. Viņas ziņojumu rezultātā aģenti tika atlaisti no SOE.

Viņas kara laika dokumentus atslepenoja un Nacionālais arhīvs izdeva 2014. gadā.

 Dzīve pēc dienesta 
Pēc aiziešanas no SOE Čilvere dzīvoja Čelsijā, kā arī viņa studēja franču valodu Birkbekas koledžā Londonā, kuru 1960. gadā absolvēja ar pirmās klases apbalvojumu franču valodā. Vēlāk viņa pārcēlās uz Vje ieleju un dzīvoja Lidnejā, Glosteršīrā. Viņa pavadīja lielu daļu no savas pensijas laika kopā ar savu draudzeni, atraitni Džīnu "Aleksu" Felgeitu, atvaļinātu SOE izlūkdienesta virsnieci.

Cita starpā Čilvere pievērsās dzīvnieku aizsardzībai Latvijā. 1996. gadā viņa dibināja "Dzīvnieku drauga fondu", un 2001. gadā ar Čilveres atbalstu izveidoja dzīvnieku patversmi "Dzīvnieku Draugs".https://www.delfi.lv/193/politics/52466099/vinu-neatsifreja-kristinei-cilverei-latviesu-britu-izcelsmes-slepenajai-agentei-dzivnieku-aizstavei-100

Čilvere nomira 2007. gada 5. novembrī.

 Atsauces 

 Literatūra 
  (Latvian)


 Ārējās saites 

 Marie Christine Chilver — born 12.09.1920 at the National Archives
 Life in Pictures of the Secret Agent Seductress at the Daily Telegraph, 21 September 2014, by Anita Singh, and Rayyan Sabet-Parry
 Dzīvnieku Draugs
 https://timenote.info/lv/Marija-Kristine-Cilvere

Kategorija:Spiegi
Kategorija:1920. gadā dzimušie
Kategorija:2007. gadā mirušie
Kategorija:Londonā dzimušie
Kategorija:Apvienotās Karalistes latvieši